Diari Oficial de la Generalitat Valenciana


Sumari del DOGV 4175, del 24-01-2002 (2002/393)

ORDRE de 8 de gener de 2002, de la Conselleria d'Agricultura, Pesca i Alimentació, per la qual es modifica la de 15 de febrer de 2001, que aprovava el règim d'ajudes per al foment i desenvolupament del cooperativisme agrari valencià.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/01/08/(1)/dof/vci/html**

### Dades del document

Número de DOGV
:   4175

Data del DOGV
:   24-01-2002

Secció del DOGV
:   I. DISPOSICIONS GENERALS

Número del document
:   2002/393


Data del document
:   08-01-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * cooperativa agrícola
    * legislació
    * ajuda a l'agricultura
    * suport econòmic

ORDRE de 8 de gener de 2002, de la Conselleria d'Agricultura, Pesca i Alimentació, per la qual es modifica la de 15 de febrer de 2001, que aprovava el règim d'ajudes per al foment i desenvolupament del cooperativisme agrari valencià. [2002/A393]
  
L'ordre que ara es modifica ha demostrat, en el període de temps des que es va publicar, la seua adequació als objectius perseguits en l'ordre base, i ha canalitzat les demandes plantejades per les pròpies empreses cooperatives. No obstant això, es considera convenient potenciar els processos de fusió i integració de cooperatives, així com recollir l'experiència acumulada en la seua aplicació durant aquest període i delimitar algunes qüestions que en faciliten la comprensió, per la qual cosa, en l'exercici de la competència que m'atribueix l'article 47.11 del Text Refós de la Llei d'Hisenda Pública de la Generalitat Valenciana, Decret Legislatiu de 26 de juny de 1991,
  
ORDENE
  
Article únic
  
Es modifiquen els articles següents de l'Ordre de 15 de febrer de 2001, de la Conselleria d'Agricultura, Pesca i Alimentació, que aprovava el règim d'ajudes per al foment i desenvolupament del cooperativisme agrari valencià:
  
Article 2
  
Segon paràgraf. Nova redacció:
  
«En tot cas les ajudes estaran sotmeses, segons corresponga, a les directrius comunitàries sobre ajudes estatals al sector agrari (2000/C, 28/02) i a les ajudes de l'estat amb finalitat regional (98/C, 74/06). El programa d'ajudes per a les activitats i productes no inclosos en l'annex del Tractat de Roma (agroturisme, artesania?) s'estendrà al període 2001 al 2006.»
  
Article 4
  
Apartat 1.c). Nova redacció:
  
«Les cooperatives agràries per la incorporació de nous socis que siguen persones jurídiques.»
  
Apartat 1.g). Nova redacció:
  
«Les empreses participades majoritàriament per cooperatives; les entitats igualment participades majoritàriament per cooperatives el fi de les quals siga prestar suport tècnic a la cooperativa o als seus socis tals que faciliten l'adaptació i millora productiva de l'explotació agrària».
  
Article 5
  
Apartat 3.d). Nova redacció:
  
«Que hi ha eixides normals al mercat en el nivell adequat de la producció en relació amb els productes obtinguts en l'explotació, els tipus d'inversió, la capacitat efectiva i la prevista».
  
Apartat 4.c). Nova redacció:
  
«Que hi ha eixides normals al mercat en el nivell adequat en relació amb els productes obtinguts, els tipus d'inversió, la capacitat efectiva i la prevista».
  
Apartat 5.
  
S'hi afegeixen nous subapartats:
  
«c) Informe d'un titulat tècnic competent que la construcció o rehabilitació és d'acord amb l'estil o els estils arquitectònics de la zona o l'entorn rural.
  
d) Declaració del beneficiari que durant cinc anys l'allotjament turístic rural (Decret 253/1994, del Govern Valencià) no es dedicarà a vivenda habitual pròpia o de tercers».
  
Apartat 6. Nova redacció:
  
«L'entitat beneficiària o, si és procedent, la nova secció ha d'estar constituïda abans del 31 de març de l'any de sol·licitud de l'ajuda».
  
Apartat 7. Nou apartat:
  
«Les cooperatives que constituïsquen noves seccions hauran d'adequar la naturalesa i el funcionament de la secció a les disposicions de l'article 7 del Decret Legislatiu 1/1998, de 23 de juny, del Govern Valencià, Llei de Cooperatives Valencianes. La secció haurà de referir-se a una activitat econòmica realitzada conjuntament per socis de la cooperativa, per la qual cosa, a l'efecte d'aquesta ordre, es consideraran les activitats o seccions següents:
  
- Activitats referides a la producció agrària o a la transformació i comercialització de productes, definides per quatre dígits del codi d'activitats del CNAE 1993.
  
- Activitats de suport a les explotacions dels socis: subministraments; explotació o serveis en comú (terres, maquinària, reg?); carburants.
  
- Altres activitats: aromàtiques, agroturisme».
  
Article 6
  
Apartat 1.a). Se suprimeix
  
Apartat 1.b). primer paràgraf. Nova redacció:
  
«Inversions i despeses amortitzables»
  
Apartat 2. Nova redacció:
  
«La quantia de la subvenció es modularà d'acord amb altres subvencions i ajudes públiques obtingudes per al mateix projecte, amb l'activitat econòmica pròpia de la cooperativa o secció; amb la incidència de la inversió en l'entorn de la cooperativa o comarca i amb l'ajuda concedida en anys anteriors».
  
Article7.1
  
Primer paràgraf. Nova redacció:
  
«Les sol·licituds i concessió d'ajudes per a inversions i despeses amortitzables podran tenir caràcter plurianual. Les sol·licituds aniran acompanyades dels documents següents:».
  
Article 8.1
  
Primer paràgraf. Nova redacció.
  
«La quantia màxima de les ajudes conjuntes per a inversions i despeses amortitzables serà de 120.202 euros (54.096.313 de pessetes) per entitat i any. El període de gaudi i les ajudes a concedir seran:».
  
Apartat a). Se suprimeix.
  
Article 9
  
Nova redacció:
  
«Beneficiari
  
1. A l'efecte d'aquesta ordre, es consideren consorcis de cooperatives les entitats següents, quan es constituïsquen en les condicions i amb la finalitat previstes en aquest article, i l'actuació i els requisits de les quals s'adeqüen a allò que s'estableix en aquesta secció:
  
a) La cooperativa de primer grau resultat d'un procés de fusió
  
b) La cooperativa de segon grau en les condicions de l'article 10.2.
  
c) Qualsevol entitat jurídica, societària o associativa participada majoritàriament per cooperatives, els estatuts de les quals recolliran el compromís d'aconseguir, en el termini màxim de dos anys des de la seua consideració com a consorci, la seua fusió o conversió en una cooperativa de primer grau.
  
2. Les activitats consorciades hauran d'estar relacionades amb qualsevol dels objectius de l'article 3».
  
Article 10
  
Nova redacció
  
«Requisits
  
Per accedir a les ajudes regulades en aquesta secció, els consorcis hauran de complir els requisits següents:
  
1. La mitjana aritmètica dels tres últims exercicis de l'agregat de les cooperatives consorciades corresponent al valor de la producció del compte de pèrdues i guanys, així com el nombre d'empreses participants en el procés, tindran com a mínim els valors següents:
  
Valor de la producció Valor de la producció Nombre de cooperatives
  
(milions d'euros) (milions de pessetes)
  
Més de 9,0 Més de 1497,47 Quatre o més
  
Més de 10,5 Més de 1747,05 Tres
  
Més de 12,0 Més de 1996,63 Dos
  
El valor de la producció de les activitats consorciades no inclourà les concernents a l'activitat de subministraments, altres serveis als socis i de la secció de crèdit.
  
2. En el supòsit de l'article 9.1.b no s'exigiran els mínims de l'apartat anterior quan el valor de la producció de l'activitat consorciada supose, en l'àmbit de la Comunitat Valenciana, un percentatge significatiu no inferior al 50% del sector corresponent a l'activitat.
  
3. L'activitat o activitats consorciades seran realitzades en la seua totalitat pel consorci.
  
4. Respecte a la situació econòmica de les cooperatives fusionades o integrades:
  
- Almenys dues de les cooperatives han de tenir dos exercicis econòmics complets d'activitat agrària.
  
- En l'últim exercici econòmic tancat, cap de les cooperatives o de les seccions, consorciades no ha de superar el 70% del valor de la producció agregada del consorci.
  
- Les cooperatives, en cas d'haver incorregut en pèrdues, han d'haver seguit per a la seua imputació i la de retorns passius el procediment previst en el Decret Legislatiu 1/1998, de 23 de juny, del Govern Valencià, Llei de Cooperatives de la Comunitat Valenciana.
  
5. L'entitat beneficiària haurà d'estar constituïda abans del 31 de març de l'any de sol·licitud de l'ajuda».
  
Article 11
  
Apartat 1
  
Apartat a). Se suprimeix
  
Apartat b). Nova redacció:
  
«Despeses amortitzables»
  
Apartat c). Nova redacció:
  
«Constitució d'una reserva especial d'integració cooperativa, que s'aplicarà obligatòriament al finançament d'inversions i la despesa amortitzable en els termes de l'article 12 i que siguen subvencionables en els termes previstos en l'article 6 1.b. Aquesta reserva serà independent de qualsevol altra que tinga l'entitat.»
  
Apartat d). Primer paràgraf. Nova redacció.
  
«Pla de reorganització: les inversions previstes en el pla hauran de ser aprovades pel Servei de Cooperativisme Agrari Valencià. El pla preveurà:».
  
Article 12.3
  
Nova redacció:
  
«En cas d'incompliment de les disposicions de l'article 9.1.c, l'entitat beneficiària estarà obligada a reintegrar a la Generalitat Valenciana la part de la reserva constituïda amb les subvencions concedides».
  
Article 13
  
Apartat 1. Se suprimeix
  
Apartat 2.c). Cal substituir: «Pla de reestructuració» per «Pla de reorganització».
  
Article 19.1.c
  
Nova redacció:
  
«L'entitat beneficiària haurà d'estar constituïda abans del 31 de març de l'any de sol·licitud de l'ajuda».
  
Article 20
  
Cal afegir al final: «- sense que en cap cas supere l'equivalent a una subvenció bruta del trenta per cent de la inversió auxiliable».
  
Article 22.1
  
Nova redacció:
  
«S'estableix un règim especial per a les cooperatives els socis de les quals subscriguen i desembossen en la seua totalitat aportacions a capital social i/o a altres fons per a la realització d'inversions que siguen subvencionables en els termes previstos en l'article 5, apartats 3 i 4, i en article 6.1.b»
  
Article 25
  
Apartat a). Cal afegir al final del paràgraf: «- quan es destinen a la realització d'inversions que siguen considerades com subvencionables en els termes previstos en l'article 5, apartats 3 i 4 i en l'article 6.1.b».
  
Apartat d). Nou apartat:
  
«El Servei de Cooperativisme Agrari Valencià, a l'efecte de l'eficàcia en la gestió d'aquestes ajudes, podrà establir un valor mínim de l'aportació personal del soci».
  
DISPOSICIONS ADDICIONALS
  
Primera
  
Respecte a les ajudes a les cooperatives resultants d'una fusió que prèviament hagen seguit un procés d'integració per al qual es van concedir les ajudes d'aquesta ordre, pel que fa als períodes d'aplicació dels articles 8 i 13, es comptabilitzaran els ja concedits durant el procés esmentat.
  
Segona
  
Aquesta ordre queda supeditada a les disposicions de l'article 88.3 del Tractat Constitutiu de la Comunitat Europea i a la resta de normativa aplicable sobre competència.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 8 de gener de 2001
  
La consellera d'Agricultura, Pesca i Alimentació,


Còpia Permalink ELI